Translations:DEV 13FN Healthy Family (Parent-Child)/6/sq

Lexoni Gjoni 15:1-5, 8.'Një hardhi kishte një qëllim të caktuar në kohën e Jezusit, të prodhonte rrush për verë. Rrushi dekorativ kishte pak ose aspak përdorim. Gjethet e bukura dhe të harlisura, pavarësisht dekorit që ofronin, nuk kishin asnjë vlerë dhe qëllim. Jezusi foli për veten duke thënë që është Hardhia e Vërtetë e Perëndisë dhe pasuesit e Tij janë shermendët. Ai do të prodhojë fryte dhe kushdo që qëndron lidhur fort me Të do të jetë një shermend që jep fryte gjithashtu. Shermendët nuk mund të bëjnë fryte vetë, vetëm hardhia mund ta bëjë diçka të tillë. Nëse e shkëputim një shermend nga hardhia, ai do të thahet pa dhënë fryte. Hardhia është burimi i vetëm i jetës dhe prodhon fryt në degët e shëndetshme. Kopshtari e ushqen hardhinë duke i ndihmuar shermendët e shëndetshëm plot me fryte, që të japin edhe më shumë fryte. Për të kaluar nga “fryt” në “më shumë fryte” nevojitet krasitje, heqja e gjërave të mira që shpërqëndrojnë arritjen e qëllimit kryesor të prodhimit të sa më shumë fryteve. Kur ju përjetoni dhimbjen dhe humbjen për shkak të krasitjes në jetët tuaja, gëzohuni. Bashkëpunoni me Kopshtarin ndërsa qëndroni në Jezusin, si Hardhia jetëdhënëse, duke e ditur që qëllimi i Tij është t’u çojë ju nga “frytdhënës” në “më shumë fryt” dhe në “akoma më shumë fryt” (Gjoni 15:2) për Lavdinë e Tij, duke treguar që jeni dishepuj të Jezusit. (Gjoni 15:8) Jetoni çdo ditë në nështrim ndaj Jezusit sepse nëse largoheni prej Tij nuk do të jepni fryte.'